Want sinonieme maak ’n taal groter en sterker. Soos sy rykdom aan fyngenuanseerde sinonieme byvoorbeeld van Engels ’n groot, sterk taal maak.
Hoe meer woorde en frases ’n mens ken waarvan die betekenisse in ’n hoë mate ooreenstem sodat hulle mekaar in verskillende kontekste kan vervang, hoe fyner kan jy jou uitdruk.
In plaas van oordrewe op “taalsuiwerheid” aan te dring en jong mense se taalgebruik as onsuiwer te stigmatiseer: Hoe maak ons die vak Afrikaans vir kinders lekkerder? Wat meer kan ons doen om by kinders ’n leeskultuur én ’n woordeboekkultuur te vestig; sodat hulle woordeskat en hulle sinoniemskat saam met hulle leesvaardigheid kan uitbrei?